Diari Oficial de la Generalitat Valenciana


Sumari del DOGV 8906, del 16-09-2020 (2020/7353)

RESOLUCIÓ d'11 de setembre de 2020, de la Presidència de la Generalitat, de concessió d'ajudes destinades al sosteniment de despeses corrents en mancomunitats de municipis de la Comunitat Valenciana, convocades per la Resolució de 19 de juny de 2020, de la Presidència de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8906

Data del DOGV
:   16-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7353


Data del document
:   11-09-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de setembre de 2020, de la Presidència de la Generalitat, de concessió d'ajudes destinades al sosteniment de despeses corrents en mancomunitats de municipis de la Comunitat Valenciana, convocades per la Resolució de 19 de juny de 2020, de la Presidència de la Generalitat. [2020/7353]  
I. Per mitjà del Decret 3/2016, de 10 de juny, del president de la Generalitat, publicat en el Diari Oficial de la Generalitat Valenciana núm. 7805, de 14 de juny de 2016, s'han aprovat les bases reguladores de subvencions destinades al sosteniment de despeses corrents en mancomunitats de municipis de la Comunitat Valenciana.   
Per mitjà de la Resolució de 19 de juny de 2020, de la Presidència de la Generalitat, publicada en el Diari Oficial de la Generalitat Valenciana núm. 8846, de 30 de juny de 2020, s'han convocat subvencions destinades al sosteniment de les despeses corrents en mancomunitats de municipis de la Comunitat Valenciana.  
II. De conformitat amb el que estableix l'article 7 del Decret 3/2016, de 10 de juny, del president de la Generalitat, per a determinar la quantia de les subvencions es tindran en compte els criteris de pressupost (capítol II, despeses corrents en béns i serveis) i població mancomunada, que es valoraran sobre un màxim de sis punts.  
Dels sis punts esmentats, tres corresponen als recursos pressupostaris (capítol II, despeses corrents en béns i serveis), de conformitat amb l'escala següent:  
Fins a 100.000 ?: 1 punt.  
De 100.001 a 300.000 ?: 2 punts.  
De 300.001 - en avant: 3 punts.  
I les xifres oficials de població, d'acord amb el reial decret regulador de la matèria, s'han valorat fins a tres punts, de conformitat amb l'escala següent:  
Fins a 10.000 habitants: 1 punt.  
De 10.001 a 50.000 habitants: 2 punts.  
De 50.001 habitants en avant: 3 punts.  
III. Atés que, de conformitat amb el que estableix l'article 5, apartat quart, del Decret 3/2016, de 10 de juny, la Comissió Avaluadora, en la reunió de 5 d'agost de 2020, després de l'estudi i valoració de les sol·licituds presentades, ha elevat la proposta de resolució corresponent.  
  
IV. En virtut de tot el que s'ha exposat anteriorment, atesa la proposta de resolució elevada per la Comissió Avaluadora i fent ús de l'atribució delegada mitjançant la Resolució de 19 de juliol de 2019, del president de la Generalitat, d'acord amb el que disposa l'article 6, apartat 2, del Decret 3/2016, de 10 de juny, pel qual s'aproven les bases reguladores de subvencions destinades al sosteniment de despeses corrents de les mancomunitats de municipis de la Comunitat Valenciana, resolc:  
  
Primer  
Concedir a les mancomunitats de municipis, un total de 51, que s'indiquen en l'annex, les quantitats expressades, en concepte d'ajudes destinades al sosteniment de despeses corrents en mancomunitats de municipis de la Comunitat Valenciana. L'import total concedit és d'1.000.000,00 d'euros, a càrrec de la línia de subvenció S1814000, inclosa en el programa 125.10, Administració local i organització territorial del Consell, del pressupost de la Generalitat per a l'exercici 2020.  
  
  
Segon  
A l'efecte que els puguen ser lliurades les quantitats corresponents, les entitats beneficiàries han de justificar, en el termini d'un mes, comptador des de l'endemà de la publicació en el Diari Oficial de la Generalitat Valenciana d'aquesta resolució de concessió, la realització de qualssevol despeses corrents subvencionables, per l'import de la subvenció concedida (més IVA). Aquestes ajudes s'abonaran individualment en un únic pagament segons la justificació del compliment del que s'ha establit, per a la qual cosa les entitats beneficiàries han de presentar:  
  
- Certificat de les despeses subvencionades, segons el model esmentat en el document quart de la resolució de convocatòria (certificat de despeses DOC. 4).  
- Còpia compulsada de les factures reglamentàries, segons la normativa vigent, així com qualsevol altra documentació justificativa suficient, si és el cas. Tant les factures com la documentació indicada hauran de correspondre's amb la despesa realitzada durant el període comprés entre l'1 de gener de l'exercici corrent i l'últim dia del mes en què es porte a efecte la publicació en el Diari Oficial de la Generalitat Valenciana de la resolució de concessió.  
- Certificat acreditatiu de trobar-se al corrent en el compliment de l'obligació de rendició dels seus comptes anuals davant de la Sindicatura de Comptes.  
  
Tercer  
Reduir proporcionalment l'ajuda en el cas que la justificació de les despeses efectuades no assolisca la quantia atorgada, i garantir, durant la tramitació del procediment, l'audiència de la persona interessada.  
  
  
Quart  
Revocar la subvenció en el supòsit de no presentar la justificació de la despesa en el termini fixat i garantir, durant la tramitació del procediment, l'audiència de la persona interessada.  
  
  
Contra la present resolució, que posa fi a la via administrativa, les mancomunitats podran interposar, potestativament, un recurs de reposició davant el mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant la Sala Contenciosa Administrativa de Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 11 de setembre de 2020.- El president de la Generalitat, p. d. (R 19.07.2019, DOGV 22.07.2019), el director general d'Administració Local: Antoni Such Botella.